section_heading: Svećenici kroz povijest
paragraph_text: 22. kolovoza 2004. utemeljena je Župa sv. Marka Evanđelista – Našice II, a euharistijsko slavlje predvodi požeški biskup msgr. Antun Škvorčević. Prvi župnik nove župe postaje vlč. Branko Šipura. Župa ima filijale u Jelisavcu, Breznici Našičkoj, Lađanskoj i Vukojevcima, a pripada našičkom dekanatu Požeške biskupije. Nakon osnivanja župe izgrađen je župni dvor, uređeno predvorje crkve, vjeronaučna dvorana, sagrađen zid s prikazom Križnog puta, te uređen sam okoliš crkve.